section_heading: Povijest
paragraph_text: Nacionalizacijom kovačnice u slovenskom selu Gorenju 1950. godine naredbom je jugoslavenske vlade osnovano poduzeće Gorenje. Godine 1953. na čelo mu dolazi Ivan Atelšek s vizijom širenja proizvodnje.<ref> Godine 1958. počeli su proizvoditi peći na kruta goriva. Godine 1960. sjedište poduzeća seli se u Velenje. Godine 1961. prvih 200 štednjaka izvezeno je u Njemačku. Sedamdesetih godina dvadesetog stoljeća poduzeće je zapošljavalo 20 000 ljudi. Prodajna mreža proširena je na Zapadnu Europu (Njemačka, Austrija, Francuska, Danska i Italija) i Australiju. Godine 1978. Gorenje je kupilo njemačku tvrtku Körting. U 1980-im izvoz se proširio na Ujedinjeno Kraljevstvo i Sjedinjene Države. U 1990-im Gorenje je proširilo izvoz uglavnom u Istočnu Europu. Godine 1997. Gorenje se transformira u dioničko društvo, a 2019. u društvo s ograničenom odgovornošću.